kardosdrur/scandi-wiki huggingface dataset:
Sandwichkonstruktion

En sandwichkonstruktion er en konstruktion, der er sammensat af flere lag, der hver især består af forskellige materialer.

Historie  
Sandwichopbygningens udformning har eksisteret i naturen i millioner af år, men de menneskefremstillede udgaver rækker kun nogle få årtusinder tilbage, ægyptiske fremstillinger fra det 18. dynasti (14. årh. f.Kr.) viser sivopbyggede flåder med et indvendigt og et udvendigt afstivende overfladelag.
I enkelte af Leonardo da Vincis mange skitserede "opfindelser" ses der konstruktive tilløb til "moderne" konstruktioner fra rene gitterkonstruktioner til egentlige sandwichopbygninger. Normalt tilskrives den første egentlige og målrettede beskrivelse af sandwichopbygningen - anvendt som konstruktionsprincip ved brobygning som William Fairbairn, men det er først efter flyvemaskinens udvikling i begyndelsen af det 20. århundrede og især under og efter de to verdenskrige, at dette konstruktionsprincip har vundet almen industriel udbredelse.
Til disse anvendelser er det især de "rumlige" sandwichudformninger, som har fundet anvendelse, og denne udvikling ses her omkring det 20. århundredes afslutning at forløbe i sektorerne for landbaseret transport, mens plane sandwichelementer især finder anvendelse i byggesektoren.

Egenskaber  
Da sandwichkonstruktioner normalt indeholder mindst to væsentligt forskellige materialer, må det forventes, at de resulterende specifikke sandwichegenskaber er mere bredspektrede end de enkelte indgående materialers tilsvarende egenskaber.
Eksempelvis er det overvejende kernelaget, der bibringer konstruktionen dens varme- og lyddæmpende egenskaber, mens det især er overfladelagene, som giver stivhed og vejrbestandighed. Nu er sandwichkonstruktioner sædvanligvis opbygget af relativt tynde og stive overfladelag og med anvendelse af kerne med lav massefylde; i disse tilfælde får konstruktionen følgende egenskaber og fordele:
Lav resulterende massefylde
Højt stivhed/vægt-forhold
Stor bæreevne på tværs af konstruktionen (bjælkefunktion) i forhold til egenvægten
Relativt stor bæreevne i konstruktionens eget plan (søjlefunktion) i forhold til egenvægten
Høj udmattelsesstyrke ved vekselpåvirkning
God lydisolering i sammenligning med homogene konstruktioner med samme vægt eller samme stivhed
God varmeisoleringsevne
Lille varmekapacitet
Fuldstændig vand- og vanddampafvisning ved brug af metalliske overfladelag

Kilder  

Konstruktionssystemer
Schnakenbek

Schnakenbek er en kommune i det nordlige Tyskland, beliggende i Amt Lütau i den sydøstlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Schnakenbek ligger langs nordbredden af floden Elben, lige vest for Lauenburg. En 300 m bred skovstribe der udgør Naturschutzgebiet Hohes Elbufer, følger Elben gennem kommunen. Bundesstraße 5 fører øst-vest gennem kommunen og forbinder den med storbyområdet Hamborg.

Eksterne kilder/henvisninger 

 
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Wangelau

Wangelau er en kommune i det nordlige Tyskland, beliggende i Amt Lütau i den sydøstlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Wangelau ligger cirka otte km nord for byen Lauenburg og cirka seks kilometer sydøst for Schwarzenbek.

Eksterne kilder/henvisninger 

 
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Augusta af Slesvig-Holsten-Sønderborg-Glücksborg

Prinsesse Augusta af Slesvig-Holsten-Sønderborg-Glücksborg (27. juni 1633 – 26. maj 1701) var en dansk-tysk prinsesse af den ældre Glücksburgske slægt. Hun var den første hertuginde af Augustenborg ved ægteskabet med Ernst Günther 1. af Slesvig-Holsten-Sønderborg-Augustenborg, som var den første hertug af Slesvig-Holsten-Sønderborg-Augustenborg og grundlægger af den augustenborgske hertuglinje. Både slottet og byen Augustenborg har fået deres navn efter hende. Det nuværende Augustenborg Slot blev opført i 1776.

Biografi 
Hun var oldebarn af kong Christian 3., og var den tredje datter af Philip af Slesvig-Holsten-Sønderborg-Glücksborg og prinsesse Sophie Hedvig af Sachsen-Lauenburg og søster til Dorothea Sophie af Slesvig-Holsten-Sønderborg-Glücksborg (1636-1689).

Hertug Ernst Günther døde den 18. januar 1689 på Augustenborg Slot. Hans enke overlevede ham til 26. maj 1701 og beholdt efter hans testamente godserne med ret til at disponere over dem efter sin død. Da den ældste søn, Frederik, var faldet ved Slaget ved Steenkerke (1692), og den næstældste Ernst August var blevet katolik, indsatte hun den yngste, Frederik Vilhelm, som enearving. Ernst August skulle kun have en årlig godtgørelse på 500 rigsdaler.

Kort efter gik denne dog igen over til den lutherske tro og udnævntes til guvernør i Sønderborg (1695). Alligevel blev testamentet opretholdt, hvad der førte til en række stridigheder, som dog ikke hindrede Frederik Vilhelm i at tage arven i besiddelse og hævde den for sin slægt. Ernst August døde uden at efterlade sig børn 1731.

Familie og børn 
Den 15. juni 1651 giftede hun sig på Københavns Slot med sin fætter Ernst Günther 1. af Slesvig-Holsten-Sønderborg-Augustenborg (1609-1689), hvorefter kong Frederik 3. tilskødede ham landsbyerne Stavnsbøl og Sebbelev på Als.

Børn 
Augusta og Ernst Günther fik ni børn, hvoraf seks nåede voksenalderen:

Titler 

 27. juni 1633 – 15. juni 1651: Hendes Højvelbårenhed prinsesse Augusta af Schleswig-Holstein-Sonderburg-Glücksburg
 15. juni 1651 – 18. januar 1689: Hendes Højvelbårenhed hertuginden af Schleswig-Holstein-Sonderburg-Augustenburg
 18. januar 1689 – 26. maj 1701: Hendes Højvelbårenhed enkehertuginde af Schleswig-Holstein-Sonderburg-Augustenburg

Referencer 

Huset Augustenborg
Huset Glücksburg
Hertuginder af Augustenborg
Hans Jacobsen Lunddahl

Hans Jacobsen Lunddahl (født 26. april 1778 i Ribe, død 8. september 1846 i København) var en dansk embedsmand.

Han blev exam.jur. i 1800, kopist ved renteskriverkontoret på Fyn 1800–1804, fuldmægtig ved renteskriverkontoret for Fyn og Lolland 1804–1807 og amtsforvalter for Lolland 1807–1826. Han tildeltes  ærestitlen kammerråd i 1817. I 1825 blev Lunddahl arresteret for bedrageri og suspenderet fra sin stilling som amtsforvalter, og en kommission nedsattes til at behandle hans bo. Året efter blev han afskediget, og i 1831 blev kommissionen opløst, da kun kassemangel kunne påvises. 

Han var far til kammerråd Jacob Andreas Lunddahl.

Referencer 
 Danske Jurister 1736–1936, 3. bind (1957), s. 100. (PDF)

Embedsmænd fra Danmark
Personer fra Ribe
Danskere i 1700-tallet
Danskere i 1800-tallet
Jurister fra Danmark
Kopist

En kopist er en person, der afskriver tekster. I den danske og norske statsadministration benyttedes kopist som stillingsbetegnelsen for visse underordnede embedsmænd (se kopibog). 

For litterære tekster var kopistfunktionen en nødvendighed frem til bogtrykkerkunstens opfindelse i midten af 1400-tallet, og blev særlig udøvet i klostrene. Hvad offentlig og privat korrespondance angår var afskrift af egne breve, før de afsendtes, udbredt indtil omkring 1900.

Embedsmænd
Ramon International Airport

Ramon International Airport er en international lufthavn i Timna-dalen i det sydlige Israel. Den har erstattet Eilats lufthavn og alle civile flyvninger fra Ovdas lufthavn og fungerer som et alternativ til Israels primære lufthavn, Ben Gurion. Ramon-lufthavnen er placeret 18 km nord for Eilat, nær ved Be'er Ora. Den har en landingsbane på 3.600 m, hvilket er længere end landingsbanen i Eilat; derfor vil det være muligt for store fly at lande. Lufthavnen åbnede i 2019 og er opkaldt efter Ilan Ramon og hans søn Assaf Ramon.

Referencer

Eksterne henvisninger 
 Lufthavnens hjemmeside

Lufthavne i Israel
Turisme i Israel
Vandaktivitet

Vandaktivitet er et udtryk for mobiliteten af vand i en fødevare og er et vigtigt kriterium for kvalitetssikring i fødevareindustrien.

Beregning 
Vandaktivitet er det partielle damptryk af vand i et stof divideret med det partielle damptryk af vand:
 
Hvor aw er vandaktiviteten i fødevaren, P er det partielle damptryk af vand i fødevaren ved temperaturen T og P0 er det partielle damptryk for rent vand ved temperaturen T.

Konservering 
Fødevarer med lav aw har typisk længere holdbarhed end fødevarere med høj aw da de fleste bakterier kræver en vandaktivitet på mindst 0,90, gærsvampe mindst 0,85 og skimmelsvampe 0,80 for at kunne leve i fødevaren. Derfor anvendes en regulering af aw ofte til konservering af fødevarer. Denne regulering foretages ved enten at tørre fødevaren (ris, pasta, cerealier, krydderier, parmaskinke) eller ved at tilsætte opløselige stoffer der sænker vands damptryk (hæver kogepunktet), hyppigst salt og sukker (gelé, marmelade, frugtsaft, bacon, soyasovs). Ved højere temperaturer vil vandaktiviteten ofte være højere, da opløseligheden af solutter stiger med temperaturen.

Oversigt over vandaktivitet i almene fødevarer 
I tabellen herunder fremgår vandaktiviteten af en række fødevarer ved stuetemperatur. Desuden medfølger en oversigt over mikroorganismer som hæmmes i fødevarerne, vær opmærksom på at de angivne mikroorganismer hæmmes ved den laveste angivne aw, f.eks hæmmes Pseudomonas ved 0,95 selvom den er angivet i spændet 1,00-0,95 og kan således leve i den angivne kategori, men ikke de underliggende ( aw < 0.95).

Referencer 

Konservering af madvarer
Hvad er filosofi?

Hvad er filosofi? er titlen på to forskellige filosofiske værker:
 Hvad er filosofi? (Heidegger), en bog fra 1956 af Martin Heidegger
 Hvad er filosofi? (Deleuze & Guattari), en bog fra 1991 af Gilles Deleuze og Félix Guattari
Primo Tours

Primo Tours er et dansk rejsebureau, der blev etableret i Ringkøbing i 2009. Selskabets hovedprodukt er charterrejser til klassiske feriesteder i Sydeuropa.

Historie 
I oktober 2009 grundlagde Bjarke Hansen og Henrik Søndergaard virksomheden, efter de tilsammen havde arbejdet 37 år i rejsebranchen. De åbnede det første kontor 26. december 2009 i Ringkøbing. Den 3. maj 2010 sendte Primo Tours deres første chartergæster afsted på ferie, da 142 passagerer ombord på et Jet Time-fly lettede fra Billund Lufthavn med kurs mod Antalya Lufthavn i Tyrkiet, og videre med bus til Alanya. I det første år var cirka 9.000 personer ude og rejse med selskabet, og sæsonen efter var tallet steget til 13.000. I Primo Tours tredje sæson blev der udbudt 20.000 rejser, og man regnede med at komme ud med et samlet overskud for første gang siden etableringen.

I løbet af 2013 havde Primo flere gange benyttet fly fra Danish Air Transport (DAT), og i november 2013 indgik de to selskaber en aftale gældende fra 1. januar 2014 til udgangen af 2016, der betød at DAT skulle udfører alle Primo Tours flyvninger. Primo solgte kun rejser fra Billund Lufthavn.

Primo Tours købte i september 2014 konkurrenten Århus Charter, der forsatte under egen branding.

I januar 2015 sendte Primo Tours for første gang fly ud af Europa, da de startede op med rejser fra Billund til Villa Airport Maamigili i Maldiverne, hvor de 12 timer lange flyvninger blev foretaget med Jet Times Boeing 737-700, med en mellemlanding i Dubai. Flyvningerne blev i 2016 overtaget af DAT, der benyttede ældre mellemdistance Airbus A320-fly på ruten, med to mellemlandinger og en samlet flyvetid på 14.5 timer.

Trivia 
I december 2015 blev det offentliggjort at Primo Tours fra starten af 2016, havde indgået et to-årigt navnesponsoratet af Damehåndboldligaen.

Referencer

Eksterne henvisninger 
 Primo Tours officielle webside

Rejsebureauer i Danmark
Etableret i 2009
Ringkøbing
Hvad er filosofi? (Deleuze & Guattari)

Hvad er filosofi? () er en bog fra 1991 af den franske filosof Gilles Deleuze og psykoanalytikeren Félix Guattari.

Deleuze og Guattari beskæftiger sig med distinktionen mellem filosofi og videnskab, og indvender at førstnævnte omhandler begreber mens sidstnævnte omhandler funktioner. De diskuterer videnskabsfilosofi og matematikfilosofi.

Baggrund
Deleuze kommenterede i et brev til en af sine oversættere at han i Hvad er filosofi? forsøgte at vende tilbage til "problemet med absolut immanens" og for at sige hvorfor Baruch Spinoza for ham er "filosoffernes prins".

Modtagelse
Hvad er filosofi? blev en bestseller i Frankrig i 1991. Fysikerne Alan Sokal og Jean Bricmont skrev i Impostures Intellectuelles (1997) at Deleuze og Guattaris forsøg på at vise hvordan filosofi og videnskab er forskellige benytter sig af videnskabelige termer såsom "kaos" på forkert eller misvisende måde. De indvender at mens nogle dele af bogen ser ud til at diskutere seriøse problemstillinger indenfor videnskabens og matematikkens filosofi, er de ved nærmere undersøgelse stort set meningsløse.

Fodnoter

Yderligere læsning

 
 

Litteratur i 1991
Filosofi
Metafilosofi
Bøger af Gilles Deleuze
Bøger af Félix Guattari
Bocchus

Bocchus er navnet på to konger af Mauretanien.

 Bocchus 1.
 Bocchus 2.
Kosmografien fra Ravenna

Kosmografien fra Ravenna (, ) er en liste over stednavne, der dækker verden fra Indien til Irland, udarbejdet af en anonym præst i Ravenna omkring år 700. Tekstmæssige undersøgelser indikerer, at forfatteren ofte anvendte kort som sin kilde.

Eksterne henvisninger 
 Lars Gahrn: ""Svitjod det stora" och Skytien - ett eksempel på norrön tolkning av latinska områdesnamn" (Scandia, Vol. 68, Nr 1; 2002) 

Kilder til vikingetidens historie
Kartografi
Europas historie
Stor-Oslo Lokaltrafikk

Stor-Oslo Lokaltrafikk as (SL) var et norsk trafikselskab organiseret som et aktieselskab, der blev ejet af staten, Oslo kommune og Akershus fylkeskommune med en trediedel hver. Selskabet fungerede frem til 1. januar 2008, hvor det blev slået sammen med Oslo Sporveier og aktiviteterne overført til Ruter.

SL havde ansvaret for planlægning, koordinering og markedsføring af kollektiv trafik med bus og skib i Akershus, som selskabet havde koncession for, mellem Akershus og Oslo, samt skolekørsel og transport af handicappede i Akershus. Selve driften blev varetaget af en række entreprenører, der ved sammenlægningen med Oslo Sporveier omfattede busselskaberne  Nettbuss Lillestrøm, Norgesbuss, Schaus Buss, Concordia Bus Norge, Veolia Transport Sør og Unibuss samt færgeselskaberne Nesodden-Bundefjord Dampskipsselskap og Sandvika Fjordturer. Passagertallet var på 56 mio. i 2004.

Selskabet blev oprettet i 1974 med det formål at at etablere et fælles trafikselskab for Oslo og Akershus. SL skulle som udgangspunkt overtage ansvaret for al kollektiv trafik i Oslo og Akershus, herunder togtrafikken, men sent i forløbet valgte Oslo kommune at beholde styringen af den kollektive trafik i Oslo gennem det kommunalt ejede Oslo Sporveier. På samme måde valgte Samferdselsdepartementet at lade staten beholde ansvaret for togtrafikken i området. Efterfølgende var der gennem flere årtier ønske om at etablere et fælles trafikselskaber fra både myndigheder og andre involverede. Det resulterede til sidst i, at Oslo Sporveier og Stor-Oslo Lokaltrafikk blev lagt sammen 23. oktober 2007 med praktisk virkning fra 1. januar 2008, hvor det nye selskab Ruter overtog administrationen af al kollektiv trafik i Oslo og Akershus. Oslo kommune ejer 60 procent og Akershus fylkeskommune 40 procent af det nye selskab.

Eksterne henvisninger 

Trafikselskaber i Norge
Transport i Oslo
Etableret i 1974
Ophørt i 2007
Akershus
Orinocogås

Orinocogås () er en andefugl, der lever ved Orinoco og i Amazonregnskoven.

Noter 
 Avibase - the world bird database

Eksterne henvisninger 

Ænder
Amazonas fugle
Guyanas fugle
Gjerrild-skatten

Gjerrild-skatten er et arkæologisk fund fra vikingetiden. Skatten blev fundet i 1986 i den nedpløjede gravhøj Brokhøj (en langdysse) nær Gjerrild Klint på Norddjursland. Den rummede 81 stykker sølv, heraf var 66 mønter eller møntfragmenter. De fleste af mønterne i skatten er arabiske dirhemer, som sandsynligvis er erhvervet på de store handelspladser i Østrusland.

Se også 
 Møntfund fra Danmark

Referencer 

Arkæologiske fund fra Danmark
Norddjurs Kommune
Genstande i Nationalmuseet
Depotfund fra vikingetiden
Villa Airport Maamigili

Villa Airport Maamigili  er en lufthavn i Maldiverne. Den er beliggende på øen Maamingili i Alif Dhaal atollen, og indviet 1. oktober 2011.

Historie 
Lufthavnen blev udviklet og opført af den maldiviske forretningsmand Qasim Ibrahim, der voksede op i Maamigili. Lufthavnen ses som et projekt for at udvikle infrastrukturen og faciliteterne af øen. Den drives af Ibrahims selskab, Villa Group, som har direkte transportfaciliteter med speedbåde til to af deres store ferie-resorts på tilstødende øer.

Åbningen af lufthavnen faldt sammen med Villas indtræden i luftfartsindustrien, da de grundlagde det nye flyselskab Villa Air (operere som FlyMe), til at operere fra lufthavnen. Lufthavnen åbnede som en indenrigslufthavn. I 2013 blev den opgraderet til internationale lufthavns standarder. Villa Lufthavn blev nedgraderet til indenrigs status af regeringen i en periode på 23 dage i august 2014 på grund af problemer med sikkerheden. 

I januar 2015 begyndte FlyMe med flyvninger med vandfly ud af lufthavnen.

Referencer

Eksterne henvisninger 

Maldiverne
Etableret i 2011
Lufthavne
Pålsjö slot

Pålsjö slot er et svensk slot i Helsingborg (Helsingborg kommune) i Skåne. Det ligger ved Pålsjö-skoven.

Historie 
Navnet Pålsjö forekommer første gang i en handel fra 1491, på det tidspunkt under navnet Pawelskiøb. Den nuværende bygning blev opført i perioden 1676-79, men har sin oprindelse i middelalderen. Den første kendte ejer var Steen Basse Torbensen Bille, til Søholm, der døde i 1520. Gården var i det 1600-tallet en fæstegård under Vegeholms slot, men i anden halvdel af århundredet blev ejendommen frikøbt fra Vegeholm. I den danske periode gik godset under navnet Paafuels Kiöf, men i 1660'erne forsvenskedes dette til Påvelsköp. Senere benævntes godset Pålsjö gård eller Stora Pålsjö. Gården blev ødelagt under den Skånske Krig 1676-79, men blev kort herefter genopført af Helsingborgs borgmester, Magnus Paulin, og dette byggeri udgør stammen i det nuværende slot. Under slaget ved Helsingborg havde Magnus Stenbock sit hovedkvarter på slottet.

Slotsparken i fransk stil blev grundlagt i 1760'erne og er udførligt beskrevet i et dokument fra 1771. Parken var ifølge dette dokument opdelt i 14 områder, der var omgivet af forskellige frugtbærende hække, formklippede hække og roser. Inde i de enkelte områder fandtes et væld af blomster. I parken fandtes der ikke mindre end 377 frugttræer, importeret fra Spanien og Holland, og man finder nøddehække, vindruer, jordbær, asparges og krydderurter. Avnbøgalleen, som strækker sig fra slottet i retning mod Øresund og Landborgen, blev plantet i 1763. Køkkenhaven blev sandsynligvis anlagt af den daværende ejer Michael Andreas Cöster, der også Pålsjö fajancefabrik ved siden af ejendommen i 1765. Cöster havde i 1759 fået godset i gave af sin mor, Öllegård Maria Broomé. Fajancefabrikken blev imidlertid nedlagt allerede i 1774, efter at Cöster var kommet i økonomiske problemer. 

Ved en ombygning i 1869 under ledelse af den danske arkitekt Christian Abraham blev det gamle valmede tag udskiftet med et sadeltag med trappetrinsgavle, og tårnet blev forsynet med en kuppel i nyrenæssancestil. Blot få år senere, i 1873, blev tårnet ombygget og fik trappetrinsgavle. Slottet ejedes i en lang periode af slægten Follin, men også slægter som Paulin, Gyllenskiepp, Pihl og ovennævnte Cöster har ejet det. I 1910 begyndte man at kalde bygningen for Pålsjö slot, hvilket man gjorde frem til 1923, hvor man igen kaldte det Stora Pålsjö. Slottet med den tilhørende park blev i 1957 købt af byen Helsingborg, og i den forbindelse ændrede man igen navnet til Pålsjö slot. Byen havde allerede i 1908 købt ejendommen Pålsjö, hvortil også hørte Pålsjöbadet. Ved endnu en ombygning i 1980 blev teglfacaderne pudset over med rosa puds, ligesom der blev monteret moderne treglasruder. Kommunen solgte i 2006 slottet til en sammenslutning af selskaber, som tidligere havde lejet lokaler på slottet.

Billeder

Noter 

Slotte i Skåne
FC Græsrødderne

FC Græsrødderne er et tidligere dansk fodboldhold der spillede Old Boys fra 2015 til 2022. 

Holdet blev dannet i 2015 af Klaus Lykke og Mads Laudrup. Holdet spillede i Københavnerserien frem til d. 3. maj 2021. hvor holder valgte at trække sig som seniorhold og fra Serie 1 (DBU København). Holdet bestod af gamle professionelle fodboldspillere som er stoppet med fodbold på højt plan, men savner sammenholdet ved fodbold herunder stemningen i omklædningsrummet. Projektet FC Græsrødderne bliver sideløbende fulgt af Viasat, som udover præsentation af spillere og lodtrækning af træningskampe også følger holdet før, under og efter deres kampe. 

Holdet blev i perioder trænet af tidligere AB-træner Flemming Christensen og assistent Henrik "Store" Larsen. Bestyrelsen omkring klubben bestod bl.a. af de tidligere spillere Andreas Laudrup og Jonathan Richter. Holdet trænede og spillede sine hjemmebanekampe i Gentofte Sportspark. Holdet spillede i Hummel-tøj i farverne grøn og grå.

Holdet blev nedlagt i 2022.

Kendte spillere 
 Jens Waltorp Sørensen 
 Dennis Cagara
 Martin Thomas Andersen
 Kenneth Bjergsted
 Rasmus Daugaard
 Daniel Udsen
 Jan Frederiksen
 Glenn Darlie
 Carsten Fredgaard
 Morten Karlsen
 Martin Johansen
 Mads Laudrup
 Klaus Lykke (Anfører)
 Jesper Grønkjær
 Patrik Wozniacki
 Martin Albrechtsen
 Nikolai Laudrup
 Poul Hübertz

Eksterne henvisninger 

Fodboldklubber i Danmark
Etableret i 2015
Sport i Gentofte
Sportsklubber i København
Ophørt i 2022
Øbro og Tornbjerg

Øbro og Tornbjerg er et dansk forfatterpar bestående af ægteparret Jeanette Øbro og Ole Tornbjerg.
Parret debuterede som skønlitterære forfattere, da de vandt Politikens Store Krimikonkurrence i 2010 med krimien Skrig under vand.

Skrig under vand handler om den dansk-engelske kriminalpsykolog Katrine Wraa, der er uddannet i England og bliver hentet til Danmark for at arbejde for drabsafdelingen i København.

Serien med Katrine Wraa fortsætter med Djævlens Ansigt (2011), Evas sidste nat (2013) og Det norske job (2014). Serien udkommer på Politikens Forlag og er solgt til udgivelse i fem lande.
Alle bøger har fået fire – fem-stjernede anmeldelser  og har givet Øbro og Tornbjerg en stor læserskare. I 2015 vandt parret Martha-Prisen for Det norske job.

Femte bind i Katrine Wraa-serien, Pigen og Vogteren, udkom i efteråret 2016 og sjette bind, De ustraffede, udkom i 2018.

Bibliografi 
 Skrig under vand (2010)
 Djævlens ansigt (2011)
 Evas sidste nat (2013)
 Det norske job (2014)
 Pigen og Vogteren (2016)
 De ustraffede (2018)

Noter

Eksterne henvisninger 
 Øbro & Tornbjerg på bibliografi.dk 
 Jeanette Øbro på KrimiWiki.dk
 Ole Tornbjerg på KrimiWiki.dk
 Øbro & Tornbjergs officielle hjemmeside
 Jeanette Øbros officielle hjemmeside
 Ole Tornbjergs officielle hjemmeside
 Øbro & Tornbjerg på Litteratursiden 

Par
Romanforfattere fra Danmark
Jeanette Øbro

Jeanette Øbro Gerlow (født 16. august 1969) er en dansk forfatter. Uddannet fra Danmarks Jordemoderskole i 1998. Siden 2010 har hun hovedsageligt koncentreret sig om at skrive romaner.

Jeanette Øbro debuterede som skønlitterær forfatter sammen med sin mand Ole Tornbjerg, da de under forfatternavnet Øbro og Tornbjerg vandt Politikens Krimikonkurrence i 2010 med krimien Skrig under vand. Skrig under vand handler om den dansk-engelske kriminalpsykolog Katrine Wraa, der er uddannet i England og bliver hentet til Danmark for at arbejde for drabsafdelingen i København. Serien med Katrine Wraa fortsætter med Djævlens Ansigt (2011), Evas sidste nat (2013) og Det norske job (2014). Serien udkommer på Politikens Forlag og er solgt til udgivelse i fem lande.

Alle bøger har fået fire – fem-stjernede anmeldelel ser og har givet Øbro og Tornbjerg en stor læserskare. I 2015 vandt parret Martha-prisen, også kaldet Danskernes Yndlingsforfatter, for Det norske job.

Femte bind i Katrine Wraa-serien, Pigen og Vogteren, udkommer i efteråret 2016.

Referencer 

Dansksprogede forfattere fra Danmark
Krimiforfattere fra Danmark